origenes.contra-celsum 7.40
Ἑξῆς δὲ τοῖς ἐξετασθεῖσιν ὁ Κέλσος ὡς πρὸς πάντας Χριστιανοὺς ἀποτείνει λόγον , ὅντινα πρὸς τοὺς πάντῃ ἀλλοτρίους τῆς Ἰησοῦ διδασκαλίας ὁμολογοῦντας εἶναι εἰ ἄρα λέγειν ἥρμοζεν . Ὀφιανοὶ γὰρ , ὡς καὶ ἐν τοῖς ἀνωτέρω ἐλέγομεν , τὸν Ἰησοῦν ἐξ ὅλων ἀρνούμενοι ἢ εἴ τινες ἄλλοι τὰ παραπλήσια ἐκείνοις φρονοῦντές εἰσιν οἱ τὰ εἴδωλα προμνώμενοι , πλάνοι καὶ γόητες · καὶ ἐκεῖνοί εἰσιν οἱ τὰ ὀνόματα τῶν θυρωρῶν ἀθλίως ἐκμανθάνοντες . μάτην οὖν πρὸς Χριστιανούς φησι τό · κἂν ἡγεμόνα τῆς ὁδοῦ ταύτης ζητῆτε , φευκτέοι μὲν ὑμῖν οἱ πλάνοι καὶ γόητες καὶ τὰ εἴδωλα προμνώμενοι . καὶ μηδ᾿ ἐπιστάμενος ὅτι οἱ τοιοῦτοι οὐκ ἔλαττον Κέλσου ὡς γόητες σὺν ἐκείνῳ κακῶς λέγουσι τὸν Ἰησοῦν καὶ πᾶσαν τὴν κατ᾿ αὐτὸν θεοσέβειαν , φησὶ φύρων ἡμᾶς ἐν ἐκείνοις τῷ ἑαυτοῦ λόγῳ · ἵνα μὴ παντάπασιν ἦτε καταγέλαστοι , τοὺς μὲν ἄλλους , τοὺς δεικνυμένους θεοὺς , ὡς εἴδωλα βλασφημοῦντες τὸν δὲ καὶ αὐτῶν ὡς ἀληθῶς εἰδώλων ἀθλιώτερον καὶ μηδὲ εἴδωλον ἔτι ἀλλ᾿ ὄντως νεκρον σέβοντες καὶ πατέρα ὅμοιον αὐτῷ ζητοῦντες . ὅτι γὰρ μὴ ἐπιστάμενος , τί μὲν Χριστιανοὶ λέγουσι τί δὲ οἱ τοιούτους μύθους ἀναπλάσσοντες , ἀλλ᾿ οἰόμενος ἡμῖν προσεῖναι τὰ ἐκείνοις προσαγόμενα ἐγκλήματα ταῦτα λέγει πρὸς ἡμᾶς οὐ προσόντα ἡμῖν , δῆλον ἐκ τοῦ · τὴν μὲν δὴ τοιάνδε ἀπάτην καὶ τοὺς θαυμαστοὺς ἐκείνους συμβούλους καὶ τὰ δαιμόνια ῥήματα , τὰ πρὸς τὸν λέοντα καὶ τὸν ἀμφίβιον καὶ τὸν ὀνοειδῆ καὶ τοὺς ἄλλους καὶ τοὺς θεσπεσίους θυρωροὺς , ὧν τὰ ὀνόματα ἀθλίως ἐκμανθάνοντες οἱ δύστηνοι κακῶς δαιμονᾶτε καὶ ἀνασκολοπίζεσθε . καὶ οὐκ εἶδέ γε ὅτι οὐδεὶς τῶν τὸν λεοντοειδῆ καὶ τὸν ὀνοειδῆ καὶ τὸν ἀμφίβιον νομιζόντων εἶναι θυρωροὺς τῆς ἀνόδου ἕως θανάτου ἵσταται κἂν ὑπὲρ τῆς φαινομένης αὐτῷ ἀληθείας . ἀλλὰ τὸ ὑφ᾿ ἡμῶν δι᾿ εὐσεβείας , ἵν᾿ οὕτως εἴπω , ὑπερβολὴν γινόμενον , παρεχόντων ἑαυτοὺς παντὶ τρόπῳ θανάτου , καὶ τὸ ἀνασκολοπίζεσθαι ἐκείνοις προσάγει τοῖς μηδὲν τούτων πάσχουσιν · καὶ ἡμῖν τοῖς ἀνασκολοπιζομένοις δι᾿ εὐσέβειαν ὀνειδίζει τὴν ἐκείνων περὶ τὸν λεοντοειδῆ καὶ τὸν ἀμφίβιον καὶ τὰ λοιπὰ μυθοποιΐαν οὐ διὰ Κέλσον τοίνυν φεύγομεν τὸν περὶ λεοντοειδοῦς καὶ τῶν λοιπῶν λόγον , οὐδὲ γὰρ τὴν ἀρχὴν τοιοῦτόν τι παρειλήφαμεν · ἀλλ᾿ ἀκολουθοῦντες τῇ διδασκαλίᾳ Ἰησοῦ τὰ ἐναντία ἐκείνοις λέγομεν , οὐ συγκατατιθέμενοι τῷ τοιόνδε εἶναι τῷ προσώπῳ τὸν Μιχαὴλ καὶ τοιόνδε ἕτερόν τινα τῶν προκατειλεγμένων .
Lemmas: ἑξῆς δέ ὁ ἐξετάζω ὁ ξελσυς ὡς πρός πᾶς Χριστιανός ἀποτείνω λόγος , ὅστις πρός ὁ πάντῃ ἀλλότριος ὁ Ἰησοῦς διδασκαλία ὁμολογέω εἰμί εἰ ἄρα λέγω ἁρμόζω . Ὀφιανός γάρ , ὡς καί ἐν ὁ ἀνώτερος λέγω , ὁ Ἰησοῦς ἐκ ὅλος ἀρνέομαι ἤ εἰ τις ἄλλος ὁ παραπλήσιος ἐκεῖνος φρονέω εἰμί ὁ ὁ εἴδωλον προμνάομαι , πλάνος καί γόης · καί ἐκεῖνος εἰμί ὁ ὁ ὄνομα ὁ θυρωρός ἄθλιος ἐκμανθάνω . μάτην οὖν πρός Χριστιανός φημί ὁ · ἐάν ἡγεμών ὁ ὁδός οὗτος ζητέω , φευκτέος μέν σύ ὁ πλάνος καί γόης καί ὁ εἴδωλον προμνάομαι . καί μηδέ ἐπίσταμαι ὅτι ὁ τοιοῦτος οὐ ἐλαχύς ξελσυς ὡς γόης σύν ἐκεῖνος κακός λέγω ὁ Ἰησοῦς καί πᾶς ὁ κατά αὐτός θεοσέβεια , φημί φύρω ἐγώ ἐν ἐκεῖνος ὁ ἑαυτοῦ λόγος · ἵνα μή παντάπασι εἰμί καταγέλαστος , ὁ μέν ἄλλος , ὁ δείκνυμι θεός , ὡς εἴδωλον βλασφημέω ὁ δέ καί αὐτός ὡς ἀληθής εἴδωλον ἄθλιος καί μηδέ εἴδωλον ἔτι ἀλλά ὄντως νεκρός σέβω καί πατήρ ὅμοιος αὐτός ζητέω . ὅτι γάρ μή ἐπίσταμαι , τίς μέν Χριστιανός λέγω τίς δέ ὁ τοιοῦτος μῦθος ἀναπλάσσω , ἀλλά οἴομαι ἐγώ πρόσειμι ὁ ἐκεῖνος προσάγω ἔγκλημα οὗτος λέγω πρός ἐγώ οὐ πρόσειμι ἐγώ , δῆλος ἐκ ὁ · ὁ μέν δή τοιόσδε ἀπάτη καί ὁ θαυμαστός ἐκεῖνος σύμβουλος καί ὁ δαιμόνιον ῥῆμα , ὁ πρός ὁ λέων καί ὁ ἀμφίβιος καί ὁ ὀνοειδής καί ὁ ἄλλος καί ὁ θεσπέσιος θυρωρός , ὅς ὁ ὄνομα ἄθλιος ἐκμανθάνω ὁ δύστηνος κακός δαιμονάω καί ἀνασκολοπίζω . καί οὐ ὁράω γε ὅτι οὐδείς ὁ ὁ λεοντοειδής καί ὁ ὀνοειδής καί ὁ ἀμφίβιος νομίζω εἰμί θυρωρός ὁ ἄνοδος ἕως θάνατος ἵστημι ἄν ὑπέρ ὁ φαίνω αὐτός ἀλήθεια . ἀλλά ὁ ὑπό ἐγώ διά εὐσέβεια , ἵνα οὕτως λέγω , ὑπερβολή γίγνομαι , παρέχω ἑαυτοῦ πᾶς τρόπος θάνατος , καί ὁ ἀνασκολοπίζω ἐκεῖνος προσάγω ὁ μηδείς οὗτος πάσχω · καί ἐγώ ὁ ἀνασκολοπίζω διά εὐσέβεια ὀνειδίζω ὁ ἐκεῖνος περί ὁ λεοντοειδής καί ὁ ἀμφίβιος καί ὁ λοιπός μυθοποιΐα οὐ διά ξελσυς τοίνυν φεύγω ὁ περί λεοντοειδής καί ὁ λοιπός λόγος , οὐδέ γάρ ὁ ἀρχή τοιοῦτος τις παραλαμβάνω · ἀλλά ἀκολουθέω ὁ διδασκαλία Ἰησοῦς ὁ ἐναντίος ἐκεῖνος λέγω , οὐ συγκατατίθημι ὁ τοιόσδε εἰμί ὁ πρόσωπον ὁ Μιχαήλ καί τοιόσδε ἕτερος τις ὁ προκαταλέγω .